open-index/open-wikipedia-markdown huggingface dataset:
Μια διπλή οικογένεια

***Μια διπλή οικογένεια*** (γαλλικός τίτλος: *Une double famille* ) είναι μυθιστόρημα του Γάλλου συγγραφέα Ονορέ ντε Μπαλζάκ που δημοσιεύτηκε με τον τίτλο *Η Ενάρετη Γυναίκα* (*La Femme vertueuse*) το 1830 και από το 1842 περιλαμβάνεται στις *Σκηνές της ιδιωτικής ζωής* της *[[Η Ανθρώπινη κωμωδία|Ανθρώπινης κωμωδίας]].*

## Υπόθεση
Η Καρολίν Κροσάρ, μια όμορφη νεαρή κοπέλα που ζει με τη μητέρα της σε άθλιες συνθήκες, περνά το χρόνο της ράβοντας στο παράθυρο. Ο κόμης ντε Γκρανβίλ, ένας αριστοκράτης δικαστικός, βλέπει την κοπέλα και την ερωτεύεται. Σύντομα, την εγκαθιστά σε ένα όμορφο διαμέρισμα. Αναδρομικά μαθαίνουμε ότι ο κόμης παντρεύτηκε σε πολύ νεαρή ηλικία μια μεγαλομανή και θρησκόληπτη γυναίκα, με την οποία απέκτησαν τέσσερα παιδιά, αλλά τώρα είναι δυστυχισμένος στο σπίτι του.

Ο Μπαλζάκ προχωράει την ιστορία τους μερικά χρόνια αργότερα. Η Καρολίν είναι τώρα πλούσια σε ένα πολυτελές διαμέρισμα με δύο παιδιά, των οποίων ο πατέρας Ροζέ ντε Γκρανβίλ δεν μπορεί να τα αναγνωρίσει λόγω του γάμου του. Τελικά η Καρολίν εγκαταλείπει τον πλούσιο εραστή της και σχετίζεται με έναν όμορφο αλλά φτωχό νεαρό, ο οποίος σπαταλά την περιουσία της, η Καρολίν πεθαίνει στη φτώχεια. Ο κόμης ντε Γκρανβίλ μαθαίνει από το στόμα του γιου του ότι ο νόθος γιος του, για τον οποίο δεν είχε πια νέα, έγινε κλέφτης.

## Χαρακτηριστικά

* Το μυθιστόρημα αποτελείται από δύο οργανικά συνδεδεμένα μέρη, δύο ιστορίες που είναι στην πραγματικότητα δύο όψεις της ζωής του ήρωα. Η πλοκή περιστρέφεται γύρω από μια πράξη μοιχείας - μια διπλή ζωή, μια δεύτερη οικογένεια. Ο Μπαλζάκ αναφέρεται σε ένα ευρύτερο κοινωνικό φαινόμενο: σε γάμους που γίνονται για κοινωνικούς λόγους, αγνοώντας εντελώς τα συναισθήματα των μελλοντικών συζύγων και τις διαφορές στον χαρακτήρα τους. Ως αποτέλεσμα, ο συγγραφέας δεν καταδικάζει τη μοιχεία που διέπραξε ο κ. ντε Γκρανβίλ, αν και σε πολλά άλλα έργα του παίρνει ξεκάθαρα το μέρος της παραδοσιακής ηθικής.
* Οι επιρροές της ρομαντικής παράδοσης είναι ορατές στο έργο, ειδικά στον τρόπο περιγραφής του σκηνικού και της ατμόσφαιρας του έργου: ειδικά το πρώτο μέρος διαδραματίζεται στους σκοτεινούς δρόμους μιας φτωχικής παριζιάνικης γειτονιάς και καλύπτεται από μια αύρα μυστηρίου. Ωστόσο οι περιγραφές των χώρων είναι ρεαλιστικές. Το περιβάλλον των δύο γυναικών πρωταγωνιστριών αντανακλά τα χαρακτηριστικά τους: το σπίτι της Καρολίν είναι χαρούμενο και γεμάτο ζωή, ένας χώρος απολαύσεων, σε αντίθεση με το αριστοκρατικό σαλόνι της μαντάμ ντε Γκρανβίλ, που περιγράφεται ως ένας τόπος ψυχρής επισημότητας, ηθικής ορθότητας και στενομυαλιάς.

## Παραπομπές


Κατηγορία:Μυθιστορήματα του Ονορέ ντε Μπαλζάκ
Βoμαρέα

Η **βομαρέα** (λατινική και επιστημονική ονομασία *Bomarea*) είναι γένος μονοκοτυλήδονων πολυετών ποωδών φυτών με ριζώματα. Ανήκει στην οικογένεια αλστραιμεριοειδή, της οποίας αποτελεί το ένα από τα δύο μεγάλα γένη (το άλλο είναι η αλστραιμερία). Τα περισσότερα είδη βομαρέας φύονται στις Άνδεις, αλλά μερικά συναντώνται στην Κεντρική Αμερική, το Μεξικό και τις Δυτικές Ινδίες, και γενικώς χαρακτηρίζεται ως είδος των τροπικών περιοχών. Κάποια είδη καλλιεργούνται ως καλλωπιστικά φυτά, αλλά γενικώς οι βομαρέες καλλιεργούνται τοπικώς και για το ρίζωμά τους, που τρώγεται.

Οι βομαρέες είναι παρόμοιες με τα συγγενικά τους είδη του γένους αλστραιμερία, αλλά συνήθως αναπτύσσονται με έρποντα ή αναρριχώμενα στελέχη, αν και αρκετά είδη στέκονται όρθια αυτόνομα, ως ξεχωριστά στελέχη. Μοιράζονται επίσης και το μορφολογικό χαρακτηριστικό των περισσότερων φυτών της οικογένειάς τους τα φύλλα, που εκφύονται εναλλασσόμενα, να στρέφονται στον μίσχο τους κατά 180 μοίρες, έτσι ώστε να έχουν «ύπτια» (*resupinate*) θέση, δηλαδή η κάτω επιφάνειά τους γίνεται η επάνω. Τα άνθη εκφύονται σε σκιάδια.

Το γένος *Bomarea* διαιρείται σε τέσσερα *υπογένη*, που φέρουν τις ονομασίες *Baccata*, *Bomarea* (συνώνυμο του γένους), *Sphaerine* και *Wichuraea*.

## Είδη
Σήμερα αναγνωρίζονται από 110 έως 122 είδη που ανήκουν στο γένος *Bomarea*, ενώ περί το 1960 εκτιμώνταν σε 150 περίπου. Στον κατάλογο των Βοτανικών Κήπων του Kew του Ιουλίου 2014 γίνονται δεκτά τα εξής είδη:

## Παραπομπές


## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 8, σελ. 710

Βομαρεα
Εύνοη

Στην Αρχαία ελληνική μυθολογία η **Εύνοη** ήταν μία από τις Ναϊάδες ή Νύμφες, κόρη του ποτάμιου θεού Σαγγάριου και πιθανότατα της Περσεφόνης. Η Εύνοη ήταν σύζυγος του βασιλιά της Φρυγίας Δύμαντα με τον οποίο απέκτησε την Εκάβη σύζυγο του βασιλιά της Τροίας Πριάμου. Σε μερικές πηγές η Εκάβη θεωρείται κόρη της Ναϊάδας Ευαγόρας.

## Παραπομπές



## Πηγές

*Bane, Theresa (August 28, 2013). Encyclopedia of Fairies in World Folklore and Mythology. McFarland & Company. 

Κατηγορία:Ναϊάδες
Κατηγορία:Νύμφες
Δοξαράς Λάρισας

Ο **Δοξαράς** είναι οικισμός της Θεσσαλίας στην Περιφερειακή Ενότητα Λάρισας.

## Γενικά στοιχεία
Ο Δοξαράς βρίσκεται σε απόσταση περίπου 26 χιλιιόμετρα Ν.-ΝΔ. από την Λάρισα, 26 χιλιόμετρα Β.-ΒΔ. από τα Φάρσαλα και 21 χιλιόμετρα ΝΔ. από την Νίκαια (έδρα του δήμου), σε υψόμετρο 190 μέτρων. Βορειοδυτικά του χωριού είναι η Άνω Βούναινα, ανατολικά ο Άγιος Γεώργιος, νοτιοανατολικά το Ψυχικό και δυτικά το Μικρό Βουνό ανάμεσα με το οποίο περνάει η Σιδηροδρομική γραμμή Πειραιά-Θεσσαλονίκης. Στα βορειοανατολικά έχει εντοπιστεί νεολιθικός οικισμός, στα νοτιοδυτικά του οποίου βρέθηκε τύμβος της κλασικής εποχής που ανήκει στην ευρύτερη περιοχή της αρχαίας Κραννώνος.

Μετά την ενσωμάτωση της Θεσσαλίας, αναφέρεται επίσημα ως *Δοξαρά (Γιατσιλάρ)* το 1883 στο ΦΕΚ 126Α - 02/04/1883 να προσαρτάται στον τότε δήμο Κραννώνος. Το 1912 με το ΦΕΚ 262Α - 31/08/1912 το όνομα διορθώθηκε σε Δοξαράς και το 1928 με το ΦΕΚ 48Α - 31/03/1928 ορίστηκε έδρα της ομώνυμης νεοϊδρυθείσας κοινότητας. Σύμφωνα με το πρόγραμμα ''Καλλικράτης'' και την τροποποίησή του Κλεισθένης Ι αποτελεί κοινότητα που υπάγεται στη Δημοτική Ενότητα Νίκαιας του Δήμου Κιλελέρ και σύμφωνα με την απογραφή 2011 έχει 160 κατοίκους. Η πορεία του πληθυσμού μετά τον Β' Παγκόσμιο Πόλεμο σύμφωνα με τις απογραφές είναι:

## Εξωτερικοί σύνδεσμοι

* Αρχειακές περιγραφές για Δοξαράς (Λάρισα) από το Εθνικό Ευρετήριο Αρχείων των Γενικών Αρχείων του Κράτους.
* Το σιδηροδρομικό δυστύχημα στον Δοξαρά Λάρισας (1972) από τον ιστότοπο https://kosmoslarissa.gr/.

## Δείτε επίσης
Σιδηροδρομικός Σταθμός Δοξαρά

## Παραπομπές


Κατηγορία:Χωριά της περιφερειακής ενότητας Λάρισας
Κατηγορία:Δήμος Κιλελέρ
Ζάππειο Λάρισας

Το **Ζάππειο** Νίκαιας είναι οικισμός της Θεσσαλίας στην Περιφερειακή Ενότητα Λάρισας.

## Γενικά στοιχεία
Το Ζάππειο βρίσκεται στους πρόποδες του βουνού Χαλκοδόνιο σε υψόμετρο 170 μέτρα ενώ απέχει περίπου 22 χλμ. Ν. από την Λάρισα, 22 χλμ. Β. από τα Φάρσαλα και 13 χλμ. Ν.-ΝΔ. από την Νίκαια (έδρα του δήμου). Βορειοανατολικά του χωριού είναι οι Νέες Καρυές, ανατολικά το Σοφό, νότια η Χαρά και δυτικά ο Κυπάρισσος. Στην περιοχή έχουν βρεθεί αρκετά ευρήματα που προέρχονται από τους  νεολιθικούς οικισμούς που εντοπίστηκαν στα δυτικά του με πιο αντιπροσωπευτικά λίθινες και πήλινες σφραγίδες. Αξιοθέατο θεωρείται το άλσος αναψυχής των 146 στρ. που βρίσκεται στην τοποθεσία "Ρουμάνι" με το εκκλησάκι της Αγίας Παρασκευής. Οι κάτοικοί του ασχολούνται με τη γεωργία και κτηνοτροφία.

Μετά την ενσωμάτωση της Θεσσαλίας, αναφέρεται επίσημα με το παλιό της όνομα από την περίοδο της Τουρκοκρατίας ως *Μπακράτσι* το 1883 στο ΦΕΚ 126Α - 02/04/1883 να προσαρτάται στον τότε δήμο Φακίου. Το 1926 με το ΦΕΚ 262Α - 31/08/1912 ορίστηκε έδρα της ομώνυμης νεοϊδρυθείσας κοινότητας και το 1928 με το ΦΕΚ 156Α - 08/08/1928 μετονομάστηκε σε Ζάππειον. Σύμφωνα με το πρόγραμμα ''Καλλικράτης'' και την τροποποίησή του Κλεισθένης Ι αποτελεί κοινότητα που υπάγεται στη Δημοτική Ενότητα Νίκαιας του Δήμου Κιλελέρ και σύμφωνα με την απογραφή 2011 έχει 547 κατοίκους. Η πορεία του πληθυσμού, μετά τον Β' ΠαγκόσμιοΠόλεμο, σύμφωνα με τις απογραφές είναι:

## Παραπομπές


Κατηγορία:Χωριά της περιφερειακής ενότητας Λάρισας
Κατηγορία:Δήμος Κιλελέρ
Δυναμικό Γιουκάβα

Το **δυναμικό Γιουκάβα** είναι μαθηματικό μοντέλο που περιγράφει την ισχυρή εξάρτηση της ισχυρής πυρηνικής δύναμης από την ακτίνα δράσης της. Περιγράφει το δυναμικό μεταξύ δύο πυρήνων σε συνάρτηση  με την απόσταση. Το δυναμικό Γιουκάβα προτάθηκε από τον Χίντεκι Γιουκάβα το 1935 ως ένα αποτελεσματικό μη σχετικιστικό δυναμικό που περιγράφει τις ισχυρές αλληλεπιδράσεις μεταξύ νουκλεονίων.

Υπολογίζεται με τον μαθηματικό τύπο:
:V_\text{Yukawa}(r)= -g^2\frac{e^{-\alpha m r}}{r},

όπου  είναι το μέγεθος της σταθεράς,   είναι η μάζα του σωματιδίου,  είναι η ακτινική απόσταση του σωματιδίου και  είναι μια άλλη σταθερά κλίμακας, έτσι ώστε r \approx \tfrac{1}{\alpha m} να είναι η κατάλληλη κλίμακα.

Ο Γιουκάβα χρησιμοποίησε την εξίσωση για να προβλέψει τη μάζα του σωματιδίου φορέα της ισχυρής πυρηνικής δύναμης, η οποία βρήκε ότι είναι 200 φορές μεγαλύτερη από αυτή του ηλεκτρονίου. Το σωματίδιο ανακαλύφθηκε το 1947 και σήμερα ονομάζεται πιόνιο.

## Παραπομπές


κατηγορία:Κβαντική μηχανική
Καλό Νερό Λάρισας

Το **Καλό Νερό** είναι οικισμός της Θεσσαλίας στην Περιφερειακή Ενότητα Λάρισας.

## Γενικά στοιχεία
Το Καλό Νερό βρίσκεται δυτικά του βουνού Μαυροβούνι σε υψόμετρο 170 μέτρων ενώ απέχει περίπου 27 χιλιόμετρα ΝΑ. από την Λάρισα και 17 χιλιόμετρα Ν.-ΝΑ. από την Νίκαια (έδρα του δήμου). Δυτικά του χωριού στους πρόποδες του βουνού Χαλκοδώνι ή Καραντάου υπάρχει φυσική πηγή που ονομάζεται Κεφαλόβρυσο (ή Ντερές) που αποτελούσε τόπο αναψυχής και εκδρομών ενώ στην τοποθεσία "Μαγούλα" έχουν βρεθεί ψηφιδωτά σε εκσκαφές καθώς και τάφοι διάσπαρτοι σε άλλες τοποθεσίες.

Μετά την ενσωμάτωση της Θεσσαλίας, αναφέρεται επίσημα με το παλιό της όνομα από την περίοδο της Τουρκοκρατίας ως *Σουλεμές* το 1883 στο ΦΕΚ 126Α - 02/04/1883 να προσαρτάται στον τότε δήμο Φακίου. Το 1927 με το ΦΕΚ 306Α - 22/12/1927 μετονομάστηκε σε Καλό Νερό. Σύμφωνα με το πρόγραμμα ''Καλλικράτης'' και την τροποποίησή του Κλεισθένης Ι μαζί με τα Μύρα και το Σοφό αποτελούν την κοινότητα Μύρων που υπάγεται στη Δημοτική Ενότητα Νίκαιας του Δήμου Κιλελέρ και σύμφωνα με την απογραφή 2021 έχει 236 κατοίκους. Η πορεία του πληθυσμού, μετά τον Β' Παγκόσμιο Πόλεμο, σύμφωνα με τις απογραφές είναι:

## Παραπομπές


Κατηγορία:Χωριά της περιφερειακής ενότητας Λάρισας
Κατηγορία:Δήμος Κιλελέρ
Εισπρακτική αποτυχία

**Εισπρακτική αποτυχία** ή **βόμβα στο [[box office]]** ή **καταστροφή στο [[box office]]** ονομάζεται μια κινηματογραφική ταινία που θεωρείται εισπρακτικά μη επιτυχημένη. Παρόλο που οποιαδήποτε ταινία για την οποία το κόστος παραγωγής, προώθησης και διανομής συνδυασμένα ξεπερνούν τα συνολικά έσοδα της ταινίας διεθνώς, θεωρείται «αποτυχία», ο όρος χρησιμοποιείται κυρίως για σημαντικές κυκλοφορίες που αναμενόντουσαν να καταφέρουν υψηλή κερδοφορία, είχαν προωθηθεί αρκετά στον τομέα της διαφήμισης και ήταν ακριβές στην παραγωγή, αλλά εισπρακτικά απέτυχαν.

## Δείτε επίσης
* Κατάλογος μεγαλύτερων εισπρακτικών αποτυχιών
* Κατάλογος των καλύτερων ταινιών

## Παραπομπές


Κατηγορία:Κατάλογοι για ταινίες
Κατηγορία:Box office
Ρεύμα Λάρισας

Το **Ρεύμα** είναι οικισμός της Θεσσαλίας στην Περιφερειακή Ενότητα Λάρισας.

## Γενικά στοιχεία
Το Ρεύμα βρίσκεται σε απόσταση περίπου 24 χλμ. Ν.-ΝΑ. από την Λάρισα και 20 χλμ. Ν.-ΝΑ. από την Νίκαια (έδρα του δήμου), σε υψόμετρο 140 μέτρα. Μετά την ενσωμάτωση της Θεσσαλίας, αναφέρεται το 1883 στο ΦΕΚ 126Α - 02/04/1883 με την παλιά του ονομασία από την Τουρκοκρατία ως Χατζή Μουσταφαλάρ να προσαρτάται στον τότε δήμο Φακίου. Το 1940 διορθώθηκε σε *Χατζημουσταφάς* και το 1957 με το ΦΕΚ 11Α - 24/01/1957 μετονομάστηκε σε Ρεύμα. Σύμφωνα με το πρόγραμμα ''Καλλικράτης'' και την τροποποίησή του Κλεισθένης Ι μαζί με τις γειτονικές Νέες Καρυές, αποτελούν την ομώνυμη κοινότητα που υπάγεται στη Δημοτική Ενότητα Νίκαιας του Δήμου Κιλελέρ και σύμφωνα με την απογραφή 2011 έχει 69 κατοίκους. Η πορεία του πληθυσμού σύμφωνα με τις απογραφές:

## Παραπομπές


Κατηγορία:Χωριά της περιφερειακής ενότητας Λάρισας
Κατηγορία:Δήμος Κιλελέρ
Μικρό Βουνό Λάρισας

Το **Μικρό Βουνό** είναι οικισμός της Θεσσαλίας στην Περιφερειακή Ενότητα Λάρισας.

## Γεωγραφικά - ιστορικά στοιχεία
Το Μικρό Βουνό βρίσκεται στα όρια με την Περιφερειακή Ενότητα Καρδίτσας, ανατολικά, σε υψόμετρο 160 μέτρων. Απέχει περίπου 31 χιλιόμετρα. ΝΔ. από την Λάρισα, 18 χιλιόμετρα Α. από τον Παλαμά Καρδίτσας και 23 χιλιόμετρα Δ.-ΝΔ. από την Νίκαια (έδρα του δήμου). Στα ανατολικά και σε πολύ κοντινή απόσταση (2 χλμ.) είναι ο Δοξαράς ενώ ανάμεσά τους περνάει η Σιδηροδρομική γραμμή Πειραιά-Θεσσαλονίκης και δυτικά η Ιτέα Καρδίτσας ενώ ανάμεσά τους περνάει  ο Ενιπέας (παραπόταμος του Πηνειού). Στην τοποθεσία "Γκιόλι" έχει εντοπιστεί αρχαιολογικός χώρος - γήλοφος.

Η ονομασία του οφείλεται στο ομώνυμο που βρίσκεται στις νοτιοδυτικές παρυφές του χωριού. Η τοποθεσία "Βάλτος", μετά τα αποστραγγιστικά έργα του 1953, είναι η πιο γόνιμη της περιοχής (καλλιέργειες βαμβακιού). Σε αυτήν υπήρχαν παλαιότερα οι φυσικές πηγές Γκιόλη ή Αλαμπή τις οποίες οι ντόπιοι αποκαλούσαν "τα μάτια", δηλαδή μεγάλα βαθιά πηγάδια, απ' όπου πήγαζε άφθονο νερό και κατέκλυζε μια έκταση 25 στρεμμάτων. Η έκταση αυτή ήταν φραγμένη με πέτρινο τοίχο ("δέσση") και διοχέτευε το νερό σε δυο μεγάλα κανάλια. Όταν το ένα κανάλι έσπασε και πλημμύρισε την ευρύτερη περιοχή (700 με 800 στρέμματα) δημιουργήθηκε βάλτος.

## Διοικητικά - πληθυσμιακά στοιχεία
Μετά την ενσωμάτωση της Θεσσαλίας, αναφέρεται επίσημα ως *Τεκελή* το 1883 στο ΦΕΚ 126Α - 02/04/1883 να προσαρτάται στον τότε δήμο Φύλλου. Το 1929 με το ΦΕΚ 221Α - 06/07/1929 ορίστηκε έδρα της ομώνυμης νεοϊδρυθείσας κοινότητας και το 1930 με το ΦΕΚ 251Α - 24/07/1930 μετονομάστηκε σε Μικρό βουνό. Σύμφωνα με το πρόγραμμα ''Καλλικράτης'' και την τροποποίησή του Κλεισθένης Ι αποτελεί κοινότητα που υπάγεται στη Δημοτική Ενότητα Νίκαιας του Δήμου Κιλελέρ και σύμφωνα με την απογραφή 2011 έχει 233 κατοίκους. Η πορεία του πληθυσμού μετά τον Β' Παγκόσμιο Πόλεμο σύμφωνα με τις απογραφές είναι:

*ο οικισμός ανήκε στο Νομό Καρδίτσας

## Εξωτερικοί σύνδεσμοι
* Αρχειακή περιγραφή για Μικρό Βουνό (Λάρισα) από το Εθνικό Ευρετήριο Αρχείων των Γενικών Αρχείων του Κράτους.
* [Μικρό Βουνό (Λάρισα) - Η παλιά εκκλησία (15ος αιώνας)](https://www.greece.com/photos/destinations/Central_Greece/Larissa/Village/Mikro_Vouno/ΜΙΚΡΟ_ΒΟΥΝΟ_(ΛΑΡΙΣΑ)_-_Η_ΠΑΛΙΑ_ΕΚΚΛΗΣΙΑ_(15ος_ΑΙΩΝΑΣ)/59545917) από τον ιστότοπο https://www.greece.com/photos/.
* Θεσσαλικός κάμπος απο το Μικρό Βουνό Λάρισας στο https://www.youtube.com/.
## Παραπομπές


Κατηγορία:Χωριά της περιφερειακής ενότητας Λάρισας
Κατηγορία:Δήμος Κιλελέρ
Τσιβάτε

Το **Τσιβάτε** (ιταλικά: *Civate*) είναι ιταλικός δήμος στην Επαρχία του Λέκκο, στην περιφέρεια της Λομβαρδίας.

## Παραπομπές


Κατηγορία:Δήμοι της Επαρχίας του Λέκκο
Γιουγιαϊγιάκο

Το **Γιουγιαϊγιάκο** () είναι το δεύτερο υψηλότερο ενεργό ηφαίστειο στον κόσμο, μετά το Όχος ντελ Σαλάδο και είναι ο υψηλότερος αρχαιολογικός χώρος στον κόσμο. Το ηφαίστειο βρίσκεται στις Άνδεις στα σύνορα μεταξύ Αργεντινής (στην επαρχία Σάλτα) και Χιλής (στην περιφέρεια Αντοφαγάστα).

## Τοπωνύμιο
Το όνομά της πιθανότατα προέρχεται από την κέτσουα *Yuyaq yaku*, ή «απατηλό νερό», το όνομα μιας ελώδους λιμνοθάλασσας στους ανατολικούς πρόποδες της Αργεντινής.

## Γεωγραφία
Το βουνό φτάνει σε υψόμετρο 6.739 μέτρων.

Είναι επίσης το έκτο ψηλότερο βουνό της Νότιας Αμερικής και η ψηλότερη κορυφή της επαρχίας Σάλτα.

Η κορυφή και οι πλευρές του είναι χιονισμένες και έχουν μικρούς παγετώνες, καθώς και μεγάλες ροές τέφρας και ηφαιστειακών πετρωμάτων. Από τις κορυφές του ρέουν ακτινωτά μικρά ρυάκια, μερικά από τα οποία τροφοδοτούν έλη στην πλευρά της Αργεντινής.

## Ιστορία
[αριστερά|μικρογραφία|Μούμιες του Γιουγιαϊγιάκο στη [Σάλτα (Αργεντινή).]]
αριστερά|μικρογραφία|Αεροφωτογραφία του ηφαιστείου με ροή λάβας.
Την 1η Δεκεμβρίου 1952, ο Μπιόν Γκονσάλες και ο Χουάν Χαρσίμ ήταν οι πρώτοι Ευρωπαίοι που ανέβηκαν στην κορυφή.

Το ηφαίστειο είναι ανενεργό από το 1877, όταν έγινε η τελευταία έκρηξη. Ωστόσο, οι σχετικές αναφορές είναι πολύ ασαφείς.

Τον Μάρτιο του 1999 ανακαλύφθηκε ένα νεκροταφείο κοντά στην κορυφή του, από το οποίο απομακρύνθηκαν τρεις μούμιες, οι «μούμιες του Γιουγιαϊγιάκο». Πρόκειται για τα σώματα των παιδιών που οι Κέτσουα θυσίαζαν σε αυτό που θεωρούσαν θεότητες τους, σχεδόν 500 χρόνια πριν από την ανακάλυψή τους και λίγο πριν από την άφιξη των πρώτων κονκισταδόρων. Μουμιοποιήθηκαν με κατάψυξη. Οι μούμιες εκτίθενται τώρα στο Αρχαιολογικό Μουσείο των Υψηλών Ορέων (*Museo de Arqueología de Alta Montaña*) στη Σάλτα.

## Παραπομπές


## Εξωτερικοί σύνδεσμοι
* 

Κατηγορία:Βουνά της Αργεντινής
Κατηγορία:Βουνά της Χιλής
Κατηγορία:Ηφαίστεια της Αργεντινής
Κάμπος Λάρισας

Ο **Κάμπος** είναι οικισμός της Θεσσαλίας στην Περιφερειακή Ενότητα Λάρισας.

## Γενικά στοιχεία
Ο Κάμπος βρίσκεται σε υψόμετρο 120 μέτρα ενώ απέχει περίπου 20 χλμ. ΝΔ. από την Λάρισα και 14 χλμ. Δ.-ΝΔ. από την Νίκαια (έδρα του δήμου). Στα βορειοδυτικά του χωριού είναι ο Κραννώνας και δίπλα περνάει η Σιδηροδρομική γραμμή Πειραιά-Θεσσαλονίκης, βορειοανατολικά οι Άγιοι Ανάργυροι,  νοτιοδυτικά ο Δοξαράς. Αναφέρεται επίσημα για πρώτη φορά ως *Καρραερι*  το 1951 να απογράφεται στην τότε κοινότητα Κραννώνος και το 1957 στο ΦΕΚ 11Α - 24/01/1957 να μετονομάζεται σε Κάμπος. Σύμφωνα με το πρόγραμμα ''Καλλικράτης'' και την τροποποίησή του Κλεισθένης Ι, μαζί με τον Κραννώνα αποτελούν την ομώνυμη κοινότητα που υπάγεται στη Δημοτική Ενότητα Κραννώνα του Δήμου Κιλελέρ και σύμφωνα με την απογραφή 2011 έχει 68 κατοίκους.

## Παραπομπές


Κατηγορία:Χωριά της περιφερειακής ενότητας Λάρισας
Κατηγορία:Δήμος Κιλελέρ
Μεσορράχη Λάρισας

Η **Μεσορράχη** ή **Μεσοράχη** είναι οικισμός της Θεσσαλίας στην Περιφερειακή Ενότητα Λάρισας.

## Γενικά στοιχεία
Η Μεσορράχη βρίσκεται στον κάμπο της Λάρισας σε απόσταση περίπου 10 χλμ. ΝΔ. από το κέντρο της πόλης και 9 χλμ. Δ. από την Νίκαια (έδρα του δήμου), σε υψόμετρο 190 μέτρα. Δυτικά του χωριού είναι οι Ελευθερές ανάμεσα με τις οποίες περνάει περνάει η Ε.Ο. Καρδίτσας - Λάρισας και στα νότια είναι οι Άγιοι Ανάργυροι. Μετά την ενσωμάτωση της Θεσσαλίας, αναφέρεται με την παλιά της ονομασία από την Τουρκοκρατία, ως *Χασάν Τατάρ* το 1883 στο ΦΕΚ 126Α - 02/04/1883 να προσαρτάται στον τότε δήμο Κραννώνος. Το 1927 με το ΦΕΚ 306Α - 22/12/1927 μετονομάστηκε σε Μεσοράχη. Σύμφωνα με το πρόγραμμα ''Καλλικράτης'' και την τροποποίησή του Κλεισθένης Ι, μαζί με τους Αγίους Αναργύρους αποτελούν την ομώνυμη κοινότητα που υπάγεται στη Δημοτική Ενότητα Κραννώνα του Δήμου Κιλελέρ και σύμφωνα με την απογραφή 2011 έχει 117 κατοίκους. Η πορεία του πληθυσμού μετά τον Β' Παγκόσμιο Πόλεμο σύμφωνα με τις απογραφές είναι:

## Εξωτερικοί σύνδεσμοι

* Στο Χασάν Τατάρ της Λάρισας ή αλλιώς… Μεσοράχη από τον ιστότοπο https://www.larissanet.gr/.
* Αρχειακή περιγραφή για Μεσορράχη (Λάρισα) από το Εθνικό Ευρετήριο Αρχείων των Γενικών Αρχείων του Κράτους.

## Παραπομπές


Κατηγορία:Χωριά της περιφερειακής ενότητας Λάρισας
Κατηγορία:Δήμος Κιλελέρ
Βουαντίσουαφ Μπάκα

Ο **Βουαντίσουαφ Μπάκα** (πολωνικά: Władysław Baka) (24 Μαρτίου 1936 – 3 Μαρτίου 2021) ήταν Πολωνός οικονομολόγος, πολιτικός και τραπεζίτης. Ήταν Υπουργός χωρίς χαρτοφυλάκιο στο Συμβούλιο Υπουργών, Πρόεδρος της Εθνικής Τράπεζας της Πολωνίας από το 1985 έως το 1988 και ξανά από το 1989 έως το 1991, και υπηρέτησε στο Πολιτικό Γραφείο του Ενιαίου Εργατικού Κόμματος Πολωνίας από το 1988 έως το 1989.

## Βιογραφία
Οι γονείς του ήταν οι Βουαντίσουαφ και Μάρτα. Ο Μπάκα αποφοίτησε από την Σχολή Οικονομικών του Πανεπιστημίου της Βαρσοβίας το 1958. Απέκτησε διδακτορικό δίπλωμα το 1971, έγινε αναπληρωτής καθηγητής το 1977 και τακτικός καθηγητής το 1989. Από το 1975 έως το 1981 επόπτευε την Επιτροπή Οικονομικών Επιστημών της Πολωνικής Ακαδημίας Επιστημών.

Το 1955, ο Μπάκα εντάχθηκε στο Ενιαίο Εργατικό Κόμμα Πολωνίας και υπηρέτησε στην Κεντρική Επιτροπή του. Από το 1972 έως το 1973 διηύθυνε το τμήμα προπαγάνδας της επιτροπής και στη συνέχεια εργάστηκε στα οικονομικά της τμήματα. Από το 1981 έως το 1985 διετέλεσε υπουργός χωρίς χαρτοφυλάκιο στο Υπουργικό Συμβούλιο, όπου βοήθησε στο σχεδιασμό της οικονομικής μεταρρύθμισης. Από το 1985 έως το 1988 και από το 1989 έως το 1991, ήταν πρόεδρος της Εθνικής Τράπεζας της Πολωνίας. Εκπροσώπησε την κομμουνιστική κυβέρνηση για την κοινωνική και οικονομική της πολιτική στη Πολωνική Συμφωνία Στρογγυλής Τραπέζης το 1989. Υπηρέτησε επίσης στο Συμβουλευτικό Συμβούλιο του Προέδρου του Πολωνικού Συμβουλίου Επικρατείας. Εκπροσώπησε την Πολωνία στην Παγκόσμια Τράπεζα στα τέλη της δεκαετίας του 1980. Ανεπιτυχώς έθεσε υποψηφιότητα για το Σέιμ το 1989.

Το 2005, ο Πρόεδρος Αλεξάντερ Κφασνιέφσκι απένειμε στον Μπάκα τον Μεγαλόσταυρο του Τάγματος της Αναγέννησης της Πολωνίας «σε αναγνώριση της εξαιρετικής συμβολής του στην ανάπτυξη του χρηματοπιστωτικού συστήματος στην Πολωνία, για επιτεύγματα στην έρευνα και τη διδασκαλία». Είχε προηγουμένως απονεμηθεί με τον Σταυρό του Ιππότη, τον Σταυρό του Διοικητή και τον Σταυρό του Διοικητή με Αστέρι του τάγματος.

Ο Βουαντίσουαφ Μπάκα πέθανε στις 3 Μαρτίου 2021, σε ηλικία 84 ετών.

## Παραπομπές


Κατηγορία:Πολωνοί οικονομολόγοι
Κατηγορία:Πολωνοί τραπεζίτες
Κατηγορία:Μέλη του Ενιαίου Εργατικού Κόμματος Πολωνίας
Κατηγορία:Απόφοιτοι του Πανεπιστημίου της Βαρσοβίας
Κατηγορία:Διοικητές της Εθνικής Τράπεζας της Πολωνίας
Κατηγορία:Ιππότες του Τάγματος της Αναγέννησης της Πολωνίας
Κατηγορία:Διοικητές του Τάγματος της Αναγέννησης της Πολωνίας
Κατηγορία:Διοικητές με Αστέρι του Τάγματος της Αναγέννησης της Πολωνίας
Κατηγορία:Μεγαλόσταυροι του Τάγματος της Αναγέννησης της Πολωνίας
Κατηγορία:Ενταφιασμοί στο Στρατιωτικό Κοιμητήριο Ποβόνσκι
Μύρα Λάρισας

Τα **Μύρα** είναι οικισμός της Θεσσαλίας στην Περιφερειακή Ενότητα Λάρισας.

## Γεωγραφικά στοιχεία
Τα Μύρα βρίσκονται δυτικά του βουνού Μαυροβούνι σε υψόμετρο 280 μέτρων ενώ απέχει περίπου 40 χιλιόμετρα νοτιοανατολικά από την Λάρισα και 18 χιλιόμετρα νοτιοανατολικά από την Νίκαια (έδρα του δήμου). βόρεια του χωριού είναι το Μοσχοχώρι, βορειοανατολικά το Νέο Περιβόλι ενώ νοτιοδυτικά και κοντά (1,5 χιλιόμετρο) το Καλό Νερό. 

Οι κάτοικοί του είναι Βλάχοι, Σαρακατσαναίοι και ντόπιοι γηγενείς Καραγκούνηδες. Δυτικά του χωριού στους πρόποδες του βουνού Χαλκοδώνι ή Καραντάου υπάρχει φυσική πηγή που ονομάζεται Κεφαλόβρυσο (ή Ντερές) που αποτελούσε τόπο αναψυχής και εκδρομών ενώ στην τοποθεσία "Μαγούλα" έχουν βρεθεί ψηφιδωτά σε εκσκαφές καθώς και τάφοι διάσπαρτοι σε άλλες τοποθεσίες. Θρησκευτικό αξιοθέατο είναι η εκκλησία Παναγία στο Κριτσιλάρ ή Παναγία Κριτσιλαριώτισσα σε απόσταση περίπου 3 χιλιόμετρα βόρεια από τα Μύρα και η οποία διασώθηκε από τον σεισμό του 1956 που κατέστρεψε ολοσχερώς το παλιό χωριό (καταργήθηκε το 1940).

## Διοικητικά - πληθυσμιακά στοιχεία
Μετά την ενσωμάτωση της Θεσσαλίας, αναφέρεται επίσημα με το παλιό της όνομα από την περίοδο της Τουρκοκρατίας ως *Χατζή Μπαϊράκι* το 1883 στο ΦΕΚ 126Α - 02/04/1883 να προσαρτάται στον τότε δήμο Φακίου. Το 1912 με το ΦΕΚ 262Α - 31/08/1912 ορίστηκε έδρα της ομώνυμης νεοϊδρυθείσας κοινότητας και το 1927 με το ΦΕΚ 306Α - 22/12/1927 μετονομάστηκε σε Μύρα. Σύμφωνα με το πρόγραμμα ''Καλλικράτης'' και την τροποποίησή του Κλεισθένης Ι μαζί με το Καλό Νερό και το Σοφό αποτελούν την κοινότητα Μύρων που υπάγεται στη Δημοτική Ενότητα Νίκαιας του Δήμου Κιλελέρ και σύμφωνα με την απογραφή 2011 έχει 349 κατοίκους. Η πορεία του πληθυσμού, μετά τον Β' Παγκόσμιο Πόλεμο, σύμφωνα με τις απογραφές είναι:

## Παραπομπές


Κατηγορία:Χωριά της περιφερειακής ενότητας Λάρισας
Κατηγορία:Δήμος Κιλελέρ
Αμβλύς τραυματισμός

thumb|right|Γυναίκα με μαυρισμένο μάτι
Το **αμβλύ τραύμα**, γνωστό και ως **τραύμα αμβλείας δύναμης** ή **μη διεισδυτικό τραύμα**, είναι σωματικό τραύμα που συμβαίνει συχνά σε συγκρούσεις οδικής κυκλοφορίας, άμεσα χτυπήματα, ατυχήματα στο σπίτι ή στην εργασία, εγκληματικές επιθέσεις και τραυματισμούς κατά τη διάρκεια αθλημάτων.  Αντιπαραβάλλεται με το διεισδυτικό τραύμα που συμβαίνει όταν ένα αντικείμενο διαπερνά το δέρμα και εισέρχεται σε έναν ιστό του σώματος, δημιουργώντας ανοιχτή πληγή και μώλωπες. 

Το αμβλύ τραύμα μπορεί να προκαλέσει μελανιές, εκδορές, ρήξεις οργάνων, εσωτερικές αιμορραγίες, κατάγματα οστών, καθώς και θάνατο. 

Παγκοσμίως αντιπροσωπεύει συχνά μια σημαντική αιτία αναπηρίας και θανάτου σε άτομα κάτω των 35 ετών. 

## Αναφορές


Κατηγορία:Αιτίες θανάτου
Κατηγορία:Επείγοντα ιατρικά περιστατικά
Κατηγορία:Τραυματισμοί
Ρένφιλντ (ταινία)

Το ***Ρένφιλντ*** (πρωτότυπος αγγλικός τίτλος: *Renfield*) είναι μια Αμερικανική υπερφυσική κωμωδία ταινία τρόμου σε σκηνοθεσία και παραγωγή από τον Κρις ΜακΚέι, και σε σενάριο από τον Ράιαν Ράιντλεϊ, βασισμένο σε μια ιστορία του Ρόμπερτ Κίρκμαν (ο οποίος είναι επίσης παραγωγός. Περιλαμβάνοντας χαρακτήρες από το μυθιστόρημα του 1897 ''Δράκουλας'', πρωταγωνιστεί ο Νίκολας Χουλτ ως ο ο ομότιτλος χαρακτήρας και ο Νίκολας Κέιτζ ως Δράκουλας, με τους Awkwafina, Μπεν Σβαρτς, Άντριαν Μαρτίνεζ, και Σόχρε Άγκντασλου σε δεύτερους ρόλους.

Το *Ρένφιλντ* έκανε πρεμιέρα στο Overlook Film Festival στις 30 Μαρτίου του 2023, και κυκλοφόρησε στις Ηνωμένες Πολιτείες Αμερικής στις 14 Απριλίου, από την Universal Pictures. Έλαβε ανάμικτα σχόλια από τους κριτικούς.

## Παραπομπές


## Εξωτερικοί σύνδεσμοι

* Επίσημος ιστότοπος
*  στην IMDb

Κατηγορία:Ταινίες του 2023
Κατηγορία:Υπερφυσικές ταινίες τρόμου
Κατηγορία:Αμερικανικές ταινίες
Κατηγορία:Αγγλόφωνες ταινίες
Κατηγορία:Ταινίες γυρισμένες στη Νέα Ορλεάνη
Κατηγορία:Ταινίες τοποθετημένες στη Νέα Ορλεάνη
Κατηγορία:Ταινίες με μουσική σύνθεση Μάρκο Μπελτράμι
Χαρά Λάρισας

Η **Χαρά** είναι οικισμός της Θεσσαλίας στην Περιφερειακή Ενότητα Λάρισας.

## Γενικά στοιχεία
Η Χαρά βρίσκεται στον κάμπο της Λάρισας σε υψόμετρο 220 μέτρα. Το χωριό είναι επάνω στην Ε.Ο. Λάρισα - Φάρσαλα, σε απόσταση περίπου 28 χλμ. Ν. από την Λάρισα και 15 χλμ. Β.-ΒΑ. από τα Φάρσαλα ενώ απέχει 10 χλμ. Ν. από την Νίκαια (έδρα του δήμου). Οι κάτοικοί της είναι γηγενείς, καραγκούνηδες και πρόσφυγες και γι' αυτό υπάρχουν δύο οικισμοί, ένας των προσφύγων και ένας των καραγκούνηδων. Η αρχική θέση του ήταν στον παλιό οικισμό Φιλίκια ή Τουρκομισλί όπου διασώζεται μόνο ο ναός του Αγίου Δημητρίου.

Μετά την ενσωμάτωση της Θεσσαλίας, αναφέρεται επίσημα με το παλιό της όνομα ως *Σούμπαση Κιόϊ* το 1908 στο ΦΕΚ 28Α - 08/02/1908 να προσαρτάται στον τότε δήμο Κραννώνος. Το 1912 με το ΦΕΚ 262Α - 31/08/1912 διορθώθηκε σε *Σούμπασι* για να μετονομαστεί σε*Αγροσυκιές* το 1927 και να οριστεί έδρα της ομώνυμης νεοϊδρυθείσας κοινότητας το 1946. τελικά το 1958 μετονομάστηκε σε Χαρά. Σύμφωνα με το πρόγραμμα ''Καλλικράτης'' αποτελεί κοινότητα που υπάγεται στη Δημοτική Ενότητα Νίκαιας του Δήμου Κιλελέρ και σύμφωνα με την απογραφή 2011 έχει 234 κατοίκους. Η πορεία του πληθυσμού μετά τον Β΄ Παγκόσμιο πόλεμο σύμφωνα με τις απογραφές είναι:

## Παραπομπές


Κατηγορία:Χωριά της περιφερειακής ενότητας Λάρισας
Κατηγορία:Δήμος Κιλελέρ
Αλμπίνο (Ιταλία)

Το **Αλμπίνο** (ιταλικά: *Albino*) είναι ιταλικός δήμος στην Επαρχία του Μπέργκαμο, στην περιφέρεια της Λομβαρδίας.

## Παραπομπές


Κατηγορία:Δήμοι της Επαρχίας του Μπέργκαμο
Συνάρτηση με πραγματική μεταβλητή

Η **συνάρτηση με πραγματική μεταβλητή** είναι μορφή συνάρτησης που δέχεται μια πραγματική τιμή ως είσοδο (ή είσοδο από ένα πεδίο πραγματικών αριθμών) και παράγει μια πραγματική τιμή ως έξοδο. Δηλαδή, αν η συνάρτηση ονομάζεται f και η είσοδος είναι ο αριθμός x \in \Reals , τότε η έξοδος της συνάρτησης είναι μια πραγματική τιμή f(x).

Οι συναρτήσεις με πραγματική μεταβλητή χρησιμοποιούνται ευρέως σε διάφορους τομείς των μαθηματικών, όπως η ανάλυση, η άλγεβρα, η γεωμετρία, η πιθανότητα και η στατιστική. Επίσης, είναι κρίσιμης σημασίας για τη μοντελοποίηση και την ανάλυση πραγματικών φαινομένων στις φυσικές επιστήμες, τη μηχανική, την οικονομική και την χρηματοοικονομική ανάλυση, καθώς και στις εφαρμογές της πληροφορικής και των τεχνολογιών της πληροφορίας.

## Παραπομπές


Κατηγορία:Μαθηματικές συναρτήσεις
Πρόδρομος Λάρισας

Ο **Πρόδρομος** (παλαιότερη ονομασία:
*Σαρίμς* ) είναι οικισμός της Θεσσαλίας στην Περιφερειακή Ενότητα Λάρισας.

## Γενικά στοιχεία
Ο Πρόδρομος βρίσκεται στον Θεσσαλικό κάμπο σε υψόμετρο 60 μέτρων ενώ απέχει περίπου 16 χιλιόμετρα Α.-ΝΑ. από το κέντρο της Λάρισας και 16 χιλιόμετρα Α.-ΒΑ. από την Νίκαια (έδρα του δήμου). Νότια και δυτικά περνάει η παλαιά ΕΟ Λάρισας - Βόλου, βόρεια είναι η Γλαύκη, νοτιοανατολικά ο Μόδεστος.

Το χωριό αναφέρεται επίσημα, μετά την Ένωση της Θεσσαλίας με την Ελλάδα, το 1883 στο ΦΕΚ 126Α - 02/04/1883 με την παλιά ονομασία του, από την Τουρκοκρατία ως *Σαρίμησι* να προσαρτάται στον τότε δήμο Συκουρίου. Αναφέρεται επίσης και ως *Σαρίμιον* ή *Σαρίζνιον*. Το 1957  με το ΦΕΚ 11Α - 24/01/1957 μετονομάστηκε σε Πρόδρομος. Σύμφωνα με το πρόγραμμα ''Καλλικράτης'', μαζί με την Γλαύκη αποτελούν την κοινότητα Γλαύκης που υπάγεται στη Δημοτική Ενότητα Πλατυκάμπου του Δήμου Κιλελέρ και σύμφωνα με την απογραφή 2011 απογράφησαν 21 κάτοικοι. Η πορεία του πληθυσμού μετά τον Β΄Παγκόσμιο Πόλεμο σύμφωνα με τις απογραφές:

## Παραπομπές


Κατηγορία:Χωριά της περιφερειακής ενότητας Λάρισας
Κατηγορία:Δήμος Κιλελέρ
Δημήτρης Παππάς

O **Δημήτρης Παππάς** (Λάρισα, 7 Απριλίου 1977) είναι Έλληνας πρώην επαγγελματίας ποδοσφαιριστής που αγωνίστηκε ως επιθετικός.

## Καριέρα
Ο Παππάς ξεκίνησε την καριέρα του από τη Χαραυγή Λάρισας στο τοπικό πρωτάθλημα της Λάρισας. Πήρε μεταγραφή για την ΑΕΛ το καλοκαίρι του 1995. Έπαιξε 5 αγώνες την πρώτη του σεζόν με την ΑΕΛ τo 1995-96 με προπονητή τον Γιάννη Μαντζουράκη και δίπλα στον Καμερουνέζο επιθετικό Ντέιβιντ Έμπε. Μετά από 6 χρόνια με την ΑΕΛ (και έχοντας αγωνιστεί συμπαίκτης με ποδοσφαιριστές οπως ο Κώστας Κολομητρούσης, ο Γιώργος Μητσιμπόνας, ο Γιώργος Αγορογιάννης, ο Θεοφάνης Γκέκας, ο Βαγγέλης Μόρας) έμεινε ελευθερος. Τη σεζόν 2001-02 αγωνίστηκε στον ΑΟ Τρίκαλα και στη συνέχεια στον Ολυμπιακό Βόλου.  Αργότερα αγωνίστηκε σε ομάδες της Γ΄ Εθνικής.

Το 2012  πήρε πρωτοβουλία ώστε ο πρώτος του σύλλογος, η Χαραυγή να ξαναρχίζει να λειτουργεί με το όνομα *ΑO Χαραυγή* και εντάχθηκε στο πρωτάθλημα Λάρισας. Aνέλαβε παίκτης-προπονητής, υπογράφοντας στην ομάδα και τον πρώην συμπαίκτη του Κώστα Μάγγο. Είναι ο πρώτος σκόρερ στην ιστορία του συλλόγου, ενώ ήταν και πρόεδρος για αρκετές σεζόν.

Την περίοδο 1995-96 είχε αγωνιστεί με την Μικτή Νέων της ΕΠΣΛ στην τελική φάση του πανελλήνιου πρωταθλήματος του με συμπαίκτες τους Κώστα Τζήμουλα (Απόλλων Λάρισας), Τάσο Καστανούλια (Φαλανιακός), Κώστα Πιτσαρή (AOK Νέες Καρυές), Κώστα Παπαδογούλα (τερματοφύλακας - Απόλλων).

## Παραπομπές


## Eξωτερικοί σύνδεσμοι
* RSSSF Greece 1995–96 RSSSF
* Player profile

Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Ολυμπιακού Βόλου
Κατηγορία:Ποδοσφαιριστές Α.Ο. Τρικάλων
Κατηγορία:Ποδοσφαιριστές Α.Ε. Λάρισας
Κατηγορία:Επιθετικοί ποδοσφαιριστές
Κατηγορία:Έλληνες ποδοσφαιριστές
Τσουτσουλίγκοβο

Το **Τσουτσουλίγκοβο** (βουλγαρικά: *Чучулигово*) είναι χωριό στη νοτιοδυτική Βουλγαρία. Βρίσκεται στον Δήμο Πετριτσίου, στην Επαρχία Μπλαγκόεβγκραντ.

## Παραπομπές


Κατηγορία:Χωριά της Επαρχίας Μπλαγκόεβγκραντ
Τόκι Πόνα

**Τόκι Πόνα** (προφέρεται τόκι πόνα και συχνά μεταφράζεται «η γλώσσα του καλού»· IPA: [ˈtoki ˈpona] ) είναι μια φιλοσοφική καλλιτεχνική κατασκευασμένη γλώσσα (philosophical artlang) γνωστή για το μικρό λεξιλόγιό της, την απλότητα και την ευκολία εκμάθησής της. Δημιουργήθηκε από τη Σόνια Λανγκ, Καναδή γλωσσολόγο και μεταφράστρια, με σκοπό να απλοποιήσει την σκέψη και την επικοινωνία. Το 2001 δημοσιεύτηκαν προσχέδια της γλώσσας διαδικτυακά, και το 2014 εκδόθηκε το βιβλίο *Τόκι Πόνα: Η Γλώσσα του Καλού (Toki pona: The Language of Good)* που περιείχε μια πλήρη εκδοχή της γλώσσας.  Τον Ιούλιο του 2021 δημιοσιεύτικε επίσης και ένα συμπληρωματικό λεξικό *Λεξικό της Τόκι Πόνα* (*Toki Pona Dictionary)* που βασίστηκε στην χρήση της γλώσσας από την κοινότητά της. Το 2024 εκδόθηκε το τρίτο (και ως τώρα τελευταίο) βιβλίο, μια προσαρμογή του "Μάγος του Οζ", Γραμμένη στην γραφή sitelen pona.

## Παραπομπές


## Εξωτερικοί σύνδεσμοι
* 

Κατηγορία:Τεχνητές γλώσσες
Κατηγορία:Σελίδες με πηγές CS1 στα Γερμανικά (de)
Κατηγορία:Σελίδες με πηγές CS1 στα Γαλλικά (fr)
Sam Albatros

Το **Sam Albatros** είναι ψευδώνυμο προσώπου ελληνικής καταγωγής, γνωστού στην queer καλλιτεχνική σκηνή για το συγγραφικό του έργο, καθώς και τις μεταφράσεις του σε έργα ποίησης. Φοράει μάσκες και δεν έχει δείξει ποτέ το πρόσωπό του δημόσια.

## Νεανικά χρόνια και σπουδές
Γεννήθηκε και μεγάλωσε στην επαρχιακή Ελλάδα. Κατέχει μεταπτυχιακό τίτλο στην Ψυχολογία από το Πανεπιστήμιο του Κέιμπριτζ και διδακτορικό στη Γνωσιακή Νευροεπιστήμη από το Πανεπιστημιακό Κολέγιο του Λονδίνου.

## Σταδιοδρομία
Το πρώτο του μυθιστόρημα, *Faulty Boy* και οι σκηνικές διασκευές του*,* οι οποίες επικεντρώνονται σε ένα παιδί που δεν συμμορφώνεται με το φύλο, έχει προσελκύσει την προσοχή των ελληνικών μέσων ενημέρωσης. Ως καλλιτέχνης έχει παρουσιάσει παραστάσεις video-art σε Ελλάδα, Κύπρο, Ηνωμένο Βασίλειο και Βερολίνο.

Τον Μάιο του 2021 συμμετείχε στο Πρόγραμμα Ανταλλαγών Θεσσαλονίκη – Λειψία 2021, ένα δίμηνο πρόγραμμα διαμονής στη Λειψία.

Δημοσιεύει πρωτότυπα και μεταφρασμένα ποιήματα στο YouTube και σε ιστότοπο.

## Εργογραφία
### Μυθιστόρημα
* *Faulty Boy* (μυθιστόρημα, Hestia Publishers & Booksellers, 2021)

## Βραβεία
* Υποτροφία Καλλιτεχνών Ίδρυμα Σταύρος Νιάρχος από την ARTTWORKS, 2021

## Παραπομπές


Κατηγορία:Έλληνες ποιητές
Κατηγορία:Νεοέλληνες ποιητές
Κατηγορία:Queer
Σκλήθρο Λάρισας

Το **Σκλήθρο** είναι οικισμός της Θεσσαλίας στην Περιφερειακή Ενότητα Λάρισας.

## Γεωγραφικά - ιστορικά στοιχεία
Το Σκλήθρο βρίσκεται στα όρια με την Περιφερειακή Ενότητα Μαγνησίας και είναι κτισμένο στις ανατολικές παρυφές του όρους Μαυροβούνι σε υψόμετρο 440 μέτρων. Απέχει περίπου 54 χιλιόμετρα ανατολικά από την Λάρισα και 27 χιλιόμετρα νοτιοδυτικά από την Αγιά (έδρα του δήμου). Το χωριό  αναφέρεται με την σημερινή του ονομασία, στην ίδια τοποθεσία που είναι τώρα, από την περίοδο της Τουρκοκρατίας που η φυσική οχυρή θέση της παρείχε ασφάλεια στους κατοίκους από τις πειρατικές επιθέσεις. Η γύρω περιοχή συνδυάζει βουνό με πολλές πηγές/βρύσες (Τρανή Βρύση, Καρδάρα, Συκιά και Μπουρμπουλήθρα) αλλά και θάλασσα με τις κοντινές παραλίες Ρακοπόταμος, Γλυμμένη Μύλος και Μεταλλεία / Ισιώματα. Τους καλοκαιρινούς μήνες λειτουργεί Λαογραφικό Μουσείο.

## Διοικητικά - πληθυσμιακά στοιχεία
Μετά την ενσωμάτωση της Θεσσαλίας, αναφέρεται το 1883 στο ΦΕΚ 126Α - 02/04/1883 να προσαρτάται στον τότε δήμο Κασθαναίας και το 1912 στο ΦΕΚ 262Α - 31/08/1912 να ορίζεται έδρα της ομώνυμης νεοϊδρυθείσας κοινότητας. Σύμφωνα με το πρόγραμμα ''Καλλικράτης'', μαζί με τον Ρακοπόταμο και τα Ισώματα αποτελούν την κοινότητα Σκλήθρου που υπάγεται στη Δημοτική Ενότητα Μελιβοίας του Δήμου Αγιάς και σύμφωνα με την απογραφή 2011 απογράφησαν 140 κάτοικοι. Η πορεία του πληθυσμού μετά τον Β΄Παγκόσμιο Πόλεμο σύμφωνα με τις απογραφές είναι: 

## Εξωτερικοί σύνδεσμοι

* Σκλήθρο: Πανέμορφο αλλά εγκατελειμμένο από την εφημερίδα Ελευθερία Web Edition.
* IRI.MIA, nature home – Σκλήθρο, Λάρισας, Ελλάδα Camping σε τροχόσπιτα μέσα στο δάσος.

## Παραπομπές


Κατηγορία:Χωριά της περιφερειακής ενότητας Λάρισας
Κατηγορία:Δήμος Αγιάς
Ισιώματα Λάρισας

Τα **Ισιώματα** είναι πολύ μικρός οικισμός αλλά και παραλία του Δήμου Αγιάς στην Θεσσαλία και την Περιφερειακή Ενότητα Λάρισας. Βρίσκονται στα παράλια του Νότιου Θερμαϊκού σε απόσταση περίπου 8 χλμ. Α. από το Σκλήθρο, 28 χλμ. ΝΑ. από την Αγιά (έδρα του δήμου) και 64 χλμ. Α.-ΝΑ. από την Λάρισα. Ως ξεχωριστός αναφέρεται για πρώτη φορά το 2001 να απογράφεται στο τότε Τοπικό Διαμέρισμα Σκλήθρου του τότε δήμου Μελιβοίας. Σύμφωνα με την απογραφή του 2011 απογράφηκε 1 μόνο κάτοικος ενώ με αυτήν του 2001 ήταν 22.

## Παραπομπές


Κατηγορία:Χωριά της περιφερειακής ενότητας Λάρισας
Κατηγορία:Δήμος Αγιάς
Τρεβίλιο

Το **Τρεβίλιο** (ιταλικά: *Treviglio*) είναι ιταλικός δήμος στην Επαρχία του Μπέργκαμο, στην περιφέρεια της Λομβαρδίας.

## Παραπομπές


Κατηγορία:Δήμοι της Επαρχίας του Μπέργκαμο
Τσαΐρι Λάρισας

Το **Τσαΐρι** είναι ακατοίκητος οικισμός του Δήμου Αγιάς στην Θεσσαλία και την Περιφερειακή Ενότητα Λάρισας, ο οποίος απογράφεται ως ξεχωριστός αναφέρεται για πρώτη φορά το 2001 στο τότε Τοπικό Διαμέρισμα Σκλήθρου του τότε δήμου Μελιβοίας. Σύμφωνα με την απογραφή του 2011 δεν απογράφηκε κανείς κάτοικος όπως και σε αυτήν του 2001.

## Παραπομπές


Κατηγορία:Χωριά της περιφερειακής ενότητας Λάρισας
Κατηγορία:Δήμος Αγιάς
Στρίντζιος Λάρισας

Ο **Στρίντζιος** ή **Στρίντζος** είναι παραλία αλλά απογράφεται και ως ξεχωριστός οικισμός του Δήμου Αγιάς στην Περιφερειακή Ενότητα Λάρισας από το 2011. Βρίσκεται στα παράλια του Θερμαϊκού, δίπλα και νότια των εκβολών του Πηνειού ποταμού.

Σύμφωνα με το πρόγραμμα ''Καλλικράτης'', μαζί με τον Παλαιόπυργο και την Αλεξανδρινή αποτελούν την κοινότητα Παλαιοπύργου που υπάγεται στη Δημοτική Ενότητα Ευρυμενών του Δήμου Αγιάς ενώ σύμφωνα με την απογραφή 2011 δεν απογράφησαν κάτοικοι.

## Παραπομπές


Κατηγορία:Χωριά της περιφερειακής ενότητας Λάρισας
Κατηγορία:Δήμος Αγιάς
Μάικ Μάιερς

Ο **Μάικλ Τζον Μάιερς** (**Michael John Myers**, 25 Μαΐου, 1963) είναι Καναδός ηθοποιός, κωμικός, σεναριογράφος και παραγωγός. Έχει αποσπάσει πολλά βραβεία, μερικά εκ των οποίων είναι επτά MTV Awards, ένα Primetime Emmy Award, και ένα Βραβείο Σωματείου Ηθοποιών. Το 2002, του απονεμήθηκε ένα αστέρι στη Λεωφόρο της Δόξας. Το 2017, χρίστηκε ως Αξιωματικός στο Τάγμα του Καναδά για το "εκτενές και αναγνωρισμένο σώμα κωμικής δουλειάς ως ηθοποιός, συγγραφέας και παραγωγός".

## Παραπομπές


## Εξωτερικοί σύνδεσμοι
* Μάικ Μάιερς στο IMDb
* Μάικ Μάιερς στο Instagram

Κατηγορία:Καναδοί ηθοποιοί
Κατηγορία:Καναδοί σεναριογράφοι
Κατηγορία:Καναδοί ηθοποιοί φωνής
Κατηγορία:Αξιωματικοί του Τάγματος του Καναδά
Βίτολντ Τασίτσκι

Ο **Βίτολντ Τασίτσκι** (πολωνικά: Witold Taszycki) (20 Ιουνίου 1898 – 9 Αυγούστου 1979) ήταν Πολωνός γλωσσολόγος. Ειδικεύτηκε στην πολωνική ονομαστική και ιστορική διαλεκτολογία.

## Ζωή και καριέρα
Ο Βίτολντ Τασίτσκι γεννήθηκε στις 20 Ιουνίου 1898 στο Ζαγκούζανι της Αυστροουγγαρίας (τώρα στη νότια Πολωνία). Μεταξύ 1917 και 1921, ήταν φοιτητής πολωνικής και σλαβικής φιλολογίας στο Γιαγκιελόνιο Πανεπιστήμιο, όπου άρχισε να εργάζεται ως βοηθός μετά την απόκτηση του διδακτορικού του το 1922. Έλαβε το μεταδιδακτορικό του δίπλωμα το 1925. Εργάστηκε ως λέκτορας στο Πανεπιστήμιο Στέφανος Μπάτορι του Βίλνο (τώρα Βίλνιους, Λιθουανία) και ανέλαβε θέση καθηγητή στο Πανεπιστήμιο Γιαν Καζίμιες του Λβουφ (τώρα Λβιβ, Ουκρανία). Παρέμεινε στο Λβουφ μετά το ξέσπασμα του Β΄ Παγκοσμίου Πολέμου και συμμετείχε στη μυστική διδασκαλία στο πανεπιστήμιο.

Στη μεταπολεμική περίοδο, βοήθησε στην οργάνωση των σλαβικών και πολωνικών σπουδών στο Πανεπιστήμιο «Νικόλαος Κοπέρνικος» του Τόρουν και στο Πανεπιστήμιο του Βρότσουαφ και συμμετείχε σε εργασίες της Επιτροπής για τον Καθορισμό των Τοπωνυμίων. Το 1946 αναγορεύτηκε καθηγητής στο Γιαγκελόνιο Πανεπιστήμιο, όπου προήδρευσε στα τμήματα Σλαβικής Ονομαστικής, Παλαιάς Πολωνικής Φιλολογίας και Πολωνικής Γλώσσας. Ήταν μέλος της Πολωνικής Ακαδημίας Τεχνών και Επιστημών και της Πολωνικής Ακαδημίας Επιστημών.

Ο Τασίτσκι εκτιμάται για τη συμβολή του στην ανάπτυξη της ονομαστικής έρευνας στην Πολωνία. Ήταν ειδικός στην παλαιά πολωνική γλώσσα και είχε μελετήσει σχεδόν όλα τα γνωστά χειρόγραφα και δημοσιεύσεις γραμμένα σε αυτή τη γλώσσα.

Μεταξύ των πιο αξιοσημείωτων έργων του είναι το «Λεξικό Παλαιών Πολωνικών Προσωπικών Ονομάτων». Περιέχει πληροφορίες για την πολωνική ονοματολογία. οι οποίες συγκεντρώθηκαν από πηγές που κυμαίνονται από τις παλαιότερες γνωστές καταγραφές έως τις αρχές του 16ου αιώνα. Το «Ένα ορθογραφικό λεξικό και οι κανόνες της πολωνικής ορθογραφίας», το οποίο συνυπογράφουν ο Τασίτσκι με τον Στανίσουαφ Γιονουόφσκι (Stanisław Jodłowski), ήταν το πιο ευρέως χρησιμοποιούμενο πολωνικό ορθογραφικό λεξικό στον Μεσοπόλεμο.
μικρογραφία|Ο τάφος του Βίτολντ Τασίτσκι στο Κοιμητήριο Σαλβάτορ στην Κρακοβία.

Ο Τασίτσκι πέθανε στις 9 Αυγούστου 1979 στην Κρακοβία. Ενταφιάστηκε στον ίδιο τάφο μαζί με τη γυναίκα και την κόρη του, στο Κοιμητήριο Σαλβάτορ στην Κρακοβία (τομέας SC9-B-2).

## Παραπομπές


## Βιβλιογραφία
* 

Κατηγορία:Πολωνοί γλωσσολόγοι
Κατηγορία:Απόφοιτοι του Γιαγκελόνιου Πανεπιστημίου
Κατηγορία:Μέλη της Πολωνικής Ακαδημίας Επιστημών
Κατηγορία:Καθηγητές του Γιαγκελόνιου Πανεπιστημίου
Κατηγορία:Αποδέκτες του Τάγματος της Αναγέννησης της Πολωνίας (1944-1989)
Κατηγορία:Διοικητές του Τάγματος της Αναγέννησης της Πολωνίας
Κατηγορία:Αποδέκτες του Τάγματος του Λαβάρου της Εργασίας
Κατηγορία:Ενταφιασμοί στο Κοιμητήριο Σαλβάτορ
Βιέσουαφ Όχμαν

Ο **Βιέσουαφ Όχμαν** (πολωνικά: Wiesław Ochman) (γενν. 6 Φεβρουαρίου 1937) είναι Πολωνός τενόρος.

## Ζωή και καριέρα
Ο Όχμαν αποφοίτησε το 1960 από το Πανεπιστήμιο Επιστήμης και Τεχνολογίας της Κρακοβίας. Άρχισε να μαθαίνει φωνητική υπό τη διεύθυνση του Γκούσταφ Σεράφιν στην Κρακοβία (1955–1959) και της Μάρια Σουάπακ στο Μπίτομ (1960–1963). Το 1960, εντάχθηκε στην Όπερα της Σιλεσίας στο Μπίτομ, όπου τραγούδησε για τρεις σεζόν, το 1963 και το 1964 και ακολούθως στην Όπερα της Κρακοβίας. Έπαιξε στο Μεγάλο Θέατρο στη Βαρσοβία από το 1964 έως το 1970. Το 1965 ήταν ο κύριος τενόρος στην «εθνική πολωνική όπερα» *Halka* του Στανίσουαφ Μονιούσκο, στην εναρκτήρια παράσταση στο ανακατασκευασμένο Μεγάλο Θέατρο. Ηχογράφησε αυτόν τον ρόλο και είναι πλέον διαθέσιμος σε CD.

Ο Όχμαν ξεκίνησε τη διεθνή του καριέρα το 1967 με την Κρατική Όπερα του Βερολίνου. Τραγούδησε επίσης στο Μόναχο και στο Αμβούργο. Πέτυχε τις πρώτες του διαγωνιστικές επιτυχίες σε φεστιβάλ στο Γκλάιντεμπουρν και στο Σάλτσμπουργκ. Το 1972, ερμήνευσε από την Όπερα του Παρισιού και, στη συνέχεια, σε όπερες στο Σικάγο και στο Σαν Φρανσίσκο. Έπαιξε επίσης στη Σκάλα του Μιλάνου, στο Μπουένος Άιρες, στη Μαδρίτη, στη Μόσχα και στη Βιέννη. Το 1975 με τον ρόλο του Arrigo στην όπερα *[[Ο Σικελικός Εσπερινός]]* του Τζουζέπε Βέρντι, ο Όχμαν έκανε το ντεμπούτο του στη Μητροπολιτική Όπερα της Νέας Υόρκης.

Ο Βιέσουαφ Όχμαν ηχογράφησε 31 δίσκους βινυλίου, οι περισσότεροι από αυτούς στην Πολωνία.

Το 1980 του απονεμήθηκε το Βραβείο της Πόλης της Κρακοβίας και το 1996 έλαβε το Τάγμα του Χαμόγελου. Το 2001, του απονεμήθηκε από τον τότε Πρόεδρο της Πολωνίας, Αλεξάντερ Κφασνιέφσκι, ο Σταυρός του Διοικητή με Αστέρι του Τάγματος της Αναγέννησης της Πολωνίας, για τα εξαιρετικά του επιτεύγματα στον τομέα του πολιτισμού. Το 2005, έλαβε το Χρυσό Μετάλλιο για την Αξία στον Πολιτισμό – Gloria Artis.

## Προσωπική ζωή
[μικρογραφία|262x262εσ| Ο Όχμαν ερμηνεύει με τη Χορωδία της Ιατρικής Ακαδημίας του Λούμπλιν στο [Ζάμοστς, 2008]]
Παντρεύτηκε τη σύζυγό του, Κριστίνα, το 1963. Είναι ο παππούς του τραγουδιστή Κρίστιαν Όχμαν, του νικητή της 11ης σεζόν του *[[The Voice of Poland]]* και του νικητή της εθνικής επιλογής της Πολωνίας για την εκπροσώπηση της χώρας στον Διαγωνισμό Τραγουδιού Eurovision 2022.

## Δισκογραφία

## Δείτε επίσης
* Μουσική στην Πολωνία

## Παραπομπές


Κατηγορία:Πολωνοί τενόροι
Κατηγορία:Πρέσβεις Καλής Θέλησης της UNICEF
Κατηγορία:Διοικητές με Αστέρι του Τάγματος της Αναγέννησης της Πολωνίας
Κατηγορία:Αποδέκτες του Χρυσού Μεταλλίου για Αξία στον Πολιτισμό - Gloria Artis
Κατηγορία:Αποδέκτες του Τάγματος του Χαμόγελου
Ημέρα της σημαίας

Η **ημέρα της σημαίας** είναι μια αργία που σχετίζεται με τη σημαία του κράτους, μια ημέρα που ορίζεται για την έπαρση μιας συγκεκριμένης σημαίας (όπως μιας εθνικής σημαίας) ή μια ημέρα που έχει προοριστεί για τον εορτασμό ενός ιστορικού γεγονότος, όπως η υιοθέτηση της σημαίας του έθνος.

Οι ημέρες σημαίας κωδικοποιούνται συνήθως σε εθνικά καταστατικά που εγκρίνονται από νομοθετικά όργανα ή κοινοβούλια. Ωστόσο, σε ορισμένες χώρες, ένα διάταγμα ή μια διακήρυξη από τον αρχηγό του κράτους ή τον διευθύνοντα σύμβουλο μπορεί επίσης να ορίσει ημέρα σημαίας. Το καταστατικό ή η διακήρυξη ή το διάταγμα μπορεί να καθορίζει τις τοποθεσίες όπου θα κυματίζουν οι σημαίες και τον τρόπο που θα γίνεται αυτό (για παράδειγμα, στην κορυφή ή στη μέση του ιστού),εναλλακτικά, το έθιμο αυτό ίσως να επικρατήσει.  Η ημέρα της σημαίας είναι φυσικά μια ημέρα που γίνεται η έπαρση της σημαίας.

## Συγκεκριμένες ημέρες σημαίας
Τα έθνη που δεν είναι παγκοσμίως αναγνωρισμένα ως κυρίαρχα κράτη εμφανίζονται με *ροζ χρώμα*. Τα πρώην κράτη επισημαίνονται με *ανοιχτό γκρι* .

## Παραπομπές


## Eξωτερικοί σύνδεσμοι
* 

Κατηγορία:Σημαίες
Περιοχή Γιόκε

Η **Περιφέρεια Γιόκε** (*Distrito de Lloque*) είναι μία από τις έντεκα περιφέρειες της Επαρχίας Στρατηγού Σάντσες Σέρο στο Περού.

Οι κάτοικοι της περιοχής είναι κυρίως αυτόχθονες πολίτες με καταγωγή Κέτσουα. Η Κέτσουα είναι η γλώσσα την οποία η πλειοψηφία του πληθυσμού (53,67%) έμαθε να μιλάει στην παιδική ηλικία, ενώ το 45,72% των κατοίκων άρχισε να μιλάει χρησιμοποιώντας την ισπανική γλώσσα (απογραφή Περού 2007).

## Παραπομπές


Κατηγορία:Γεωγραφία του Περού
Ο Εξορκιστής του Βατικανού

***Ο Εξορκιστής του Βατικανού*** (πρωτότυπος αγγλικός τίτλος: *The Pope's Exorcist*) είναι μια υπερφυσική ταινία τρόμου του 2023, σε σκηνοθεσία του Τζούλιους Έιβερι. Πρωταγωνιστούν οι Ράσελ Κρόου, Ντάνιελ Ζοβάτο, Άλεξ Εσόε και Φράνκο Νέρο.

Η παραγωγή ξεκίνησε το 2020 όταν η Screen Gems αγόρασε τα δικαιώματα της ιστορίας του ιερέα Γκαμπριέλε Άμορτ. Τα γυρίσματα έλαβαν μέρος από τον Αύγουστο μέχρι τον Οκτώβριο του 2022 στην Ιρλανδία. Κυκλοφόρησε στην Ελλάδα στις 6 Απριλίου του 2023 και στις Ηνωμένες Πολιτείες Αμερικής και τον Καναδά στις 14 Απριλίου.

## Παραπομπές


## Εξωτερικοί σύνδεσμοι

* Επίσημος ιστότοπος 
*  στην IMDb

Κατηγορία:Ταινίες του 2023
Κατηγορία:Ταινίες γυρισμένες στην Ιρλανδία
Κατηγορία:Υπερφυσικές ταινίες τρόμου
Κατηγορία:Αμερικανικές ταινίες της δεκαετίας 2020
Κατηγορία:Ταινίες βασισμένες σε πραγματικά γεγονότα
Κατηγορία:Ταινίες σε σενάριο Έβαν Σπηλιωτόπουλου
Βάντα Στσαβίνσκα

Η **Βάντα Μαρίε Στσαβίνσκα** (πολωνικά: Wanda Marie Szczawińska) (1866 – 1955) ήταν Πολωνή βιολόγος, παιδίατρος, λέκτορας, κοινωνική ακτιβίστρια, δημοσιογράφος και μέλος του Τάγματος της Αναγέννησης της Πολωνίας.

## Βιογραφία
Η Στσαβίνσκα γεννήθηκε στη Βαρσοβία της Πολωνίας στις 13 Ιουνίου 1866. Οι γονείς της ήταν ο Βόιτσεχ Στσαβίνσκι και η Μπρονισουάβα (το γένος Γκουμπρίχτι). Είχε δύο αδέρφια, τον Γκούσταφ Στσαβίνσκι και τη Γιαντβίγκα Στσαβίνσκια-Νταβιντόβα. Θα παντρευόταν τον Χένρικ Μέλτσερ-Στσαβίνσκι.

Από το 1888 έως το 1891 σπούδασε στο Πανεπιστήμιο της Γενεύης, στο κολέγιο των βιοεπιστημών. Ως μαθήτρια του Καρλ Φοκτ ολοκλήρωσε τη διατριβή της το 1891 και απέκτησε διδακτορικό δίπλωμα στις φυσικές επιστήμες. Μετά την αποφοίτησή της, έγινε λέκτορας στο υπόγειο Ιπτάμενο Πανεπιστήμιο στη Βαρσοβία. Το 1894 μετακόμισε στο Παρίσι για να ακολουθήσει ιατρικές σπουδές, εργαζόμενη στη Σορβόννη, στο βιολογικό εργαστήριο του Ιβ Ντελάζ. Το 1902, απέκτησε το δεύτερο διδακτορικό της, αυτή τη φορά στην ιατρική. Στη συνέχεια, εργάστηκε στο Ινστιτούτο Παστέρ, πριν γίνει γιατρός στο Ίδρυμα Ζολά στο Μεντάν, μια εγκατάσταση για βρέφη υπό ανάρρωση, το 1907.

Η Στσαβίνσκα επέστρεψε ξανά στη Βαρσοβία το 1910, όπου οργάνωσε μια ιατρική κλινική για βρέφη. Το 1914, οργάνωσε ένα πρόγραμμα για την προώθηση της υγιεινής των παιδιών. Η υγιεινή έγινε ένα από τα κύρια σημεία εστίασής της και έδωσε διαλέξεις για το θέμα στην Επιστημονική Εταιρεία της Βαρσοβίας από το 1911 έως το 1918.

Εκτός από τις διαλέξεις, κατά τη διάρκεια του Α΄ Παγκοσμίου Πολέμου η Στσαβίνσκα εργάστηκε ως ιατρός στο Νοσοκομείο Αγίου Πνεύματος του Στανίσλαους Κόστκα στη Βαρσοβία, καθώς και στο Υγειονομικό Τμήμα της Επιτροπής Πολιτών της Βαρσοβίας. Το 1924 έγινε μέλος της Διεθνούς Ένωσης Ιατρών. Το 1925 έδωσε μια παρουσίαση για τη σύγχρονη βρεφική διατροφή για το Συνέδριο Πολωνών Ιατρών και Φυσικολόγων στο Τεχνολογικό Πανεπιστήμιο της Βαρσοβίας, για το οποίο κέρδισε το πρώτο βραβείο και ένα χρυσό μετάλλιο. Χάρη στις προσπάθειές της για την ευαισθητοποίηση σχετικά με τη βρεφική διατροφή και την υγιεινή, ιδρύθηκε ένα περίπτερο υγείας για βρέφη στον Σαξονικό Κήπο το 1926. Τα επόμενα χρόνια έδινε τακτικά διαλέξεις στο Κρατικό Σεμινάριο Αγροτικών Δασκάλων και στο Οικονομικό Πανεπιστήμιο στο Χιλίτσκι. Επιπλέον, συνεργάστηκε με το γαλλικό *Bulletin de l'Institut Pasteur* και έγραψε περίπου 80 μελέτες και επιστημονικά άρθρα στους τομείς της βιοεπιστήμης, της παιδιατρικής και της υγιεινής.

Το 1954, η Στσαβίνσκα τιμήθηκε με το Τάγμα της Αναγέννησης της Πολωνίας για το έργο της. Λίγο αργότερα, το 1955, πέθανε και ενταφιάστηκε στο Κοιμητήριο Ρακοβίτσκι στην Κρακοβία.

## Παραπομπές


Κατηγορία:Πολωνοί βιολόγοι
Κατηγορία:Πολωνοί παιδίατροι
Κατηγορία:Υγιεινολόγοι
Κατηγορία:Αποδέκτες του Τάγματος της Αναγέννησης της Πολωνίας (1944-1989)
Κατηγορία:Ιππότες του Τάγματος της Αναγέννησης της Πολωνίας
Κατηγορία:Ενταφιασμοί στο Κοιμητήριο Ρακοβίτσκι
Ακκουανέγκρα σουλ Κιέζε

Η **Ακκουανέγκρα σουλ Κιέζε** (ιταλικά: *Acquanegra sul Chiese*) είναι ιταλικός δήμος στην Επαρχία της Μάντοβας, στην περιφέρεια της Λομβαρδίας.

## Παραπομπές


Κατηγορία:Δήμοι της Επαρχίας της Μάντοβας